**Հայտարարություն**

**Պաշտպանության նախարարության քաղաքացիական ծառայության մասնագիտական պաշտոնների 6-րդ ենթախմբի թափուր պաշտոնն զբաղեցնելու համար մրցույթ հայտարարելու մասին**

Պաշտպանության նախարարությունը (այսուհետ` ՊՆ) հայտարարում է մրցույթ ՊՆ ֆինանսաբյուջետային վարչության գործընկերների հետ հաշվարկային գոր­ծառնությունների կատարման բաժնի մասնագետի (ծածկագիր՝ 26-36.4-Մ6-3) թափուր պաշտոնն զբաղեցնելու համար և վարկա­նիշային ցուցակի **6-ից 10-րդ** համարներում գրանցված անձանց հրավիրում է հարցազրույցի:

ՊՆ ֆինանսաբյուջետային վարչության գործընկերների հետ հաշվարկային գոր­ծառնությունների կատարման բաժնի մասնագետի (ծածկագիր՝ 26-36.4-Մ6-3) թափուր պաշտոնն զբաղեցնելու համար հարցազրույցը տեղի կունենա 2024 թվականի հունիսի 14-ին ժամը 10:00-ին՝ Պաշտպա­նու­թյան նախա­րա­րու­թյան վարչական համալիրում (հասցեն` ք.Երևան, Նոր Նորք վարչական շրջան, Բագրևանդի 5):

Հարցազրույցի հրավիրելու մասին ծանուցումները վարկանիշային ցուցակում ընդգրկված թեկնածուները կստանան քաղաքացիական ծառայության միասնական տեղեկա­տվական հարթակի միջոցով:

Հարցազրույցին թեկնածուի մասնակցության հաստատման վերջնաժամկետը թեկնածուի էլեկտրոնային փոստի հասցեին ուղարկված ծանուցման պահից հաշվարկվող 24-րդ ժամն է:

Հարցազրույցին հրավիրվող անձը հարցազրույցի օրը պետք է ներկայացնի հետևյալ փաստաթղթերը՝

1. անձնագիր կամ նույնականացման քարտ,
2. արական սեռի անձինք՝ զինվորական գրքույկ կամ զինվորական կցագրման վկայական կամ համապա­տասխան տեղեկանք:

Հարցազրույցը կանցկացվի «Հարցարան» ձևաչափով:

Հիմնական աշխատավարձի չափը **139776 (հարյուր երեսունինը հազար յոթ հարյուր յոթանասունվեց հազար)** ՀՀ դրամ է՝ ներառյալ եկամտահարակը։

Նշված պաշտոնին հավակնող անձը պետք է լինի պարտաճանաչ, հավասարա­կշռված, ունենա նախաձեռնո­ղա­­կանություն և պատասխանատվության զգացում, համա­­կարգչից և տեխնիկական այլ միջոցներից օգտվելու ունակու­թյուն:

Պաշտոնի բնութագրի, պաշտոնն զբաղեցնող քաղաքացիական ծառայողի համար սահմանված իրավունքների, պարտականությունների, պաշտոնին ներկայացվող պահանջ­ների` պաշտոնի համար պահանջվող կրթության, աշխատանքային ստաժի, մասնագիտական գիտելիքների, կոմպետենցիաների, ինչպես նաև աշխատանքի կազմա­կերպման լիազորու­թյունների և ղեկավարման շրջանակների մասին տեղեկատվու­թյունը ներառված է պաշտոնի անձնա­գրում, որի Էլեկտրոնային տարբերակը կցված է <https://cso.gov.am/> կայքէջում հրապա­րակված հայտարարու­թյանը:

Աշխատավայրի հասցեն է` ՀՀ, ք. Երևան, Բագրևանդ 5: Անհրաժեշտ տեղեկությունների համար կարող եք զանգահարել **010-29-44-28** հեռա­խո­սա­համարով:

**06․06․2024թ․**